Facebook-romanse eindig tragiesŉ 22-jarige man het sy vriendin doodgeskiet nadat hy uitgevind het sy was oneerlik op haar Facebook-profiel. Vineet Singh en Jyoti Kori (45), albei van Indië, het vir twee jaar lank ŉ verhouding op Facebook gehad sonder dat hulle ooit in persoon ontmoet het. Singh het egter besluit dit is tyd dat hulle in lewende lywe ontmoet. Singh het tydens die ontmoeting uitgevind dat Kori nie 21 jaar oud is soos wat sy beweer het nie en dat sy getroud was met drie kinders. Singh het Kori doodgeskiet waarna hy homself ook geskiet en gewond het. Singh is na ŉ hospitaal geneem waar hy later oorlede is.